armvectores/hy_wikipedia_2023 huggingface dataset:
Էբնաթ

Էբնաթ (գերմ.՝ Ebnath), կոմունա Գերմանիայի Բավարիա երկրամասում։
Մտնում է Տիրշենրոյտ շրջանի կազմի մեջ։ Բնակչությունը կազմում է 1327 մարդ (ըստ 2010 թվականի դեկտեմբերի 31-ի)։ Տարածքը կազմում է 11.03 կմ2։ Պաշտոնական կոդ՝ 09 3 77 115։
Կոմունան կազմված է 7 գյուղական շրջաններից։


== Ծանոթագրություններ ==


== Արտաքին հղումներ ==
Պաշտոնական կայք Archived 2004-06-26 at the Wayback Machine.
Ղարաբաղ (թերթ)

Անվան այլ կիրառումների համար տե՛ս՝ Ղարաբաղ (այլ կիրառումներ)«Ղարաբաղ», գրական-հասարակական եռօրյա թերթ։ Լույս է տեսել 1911-1912-ին, Շուշիում։ Խմբագիր-հրատարակիչ՝ Նիկողայոս Յարամիշյան (փաստացի՝ Վրթանես Փափազյան)։
Լուսաբանել է աշխատավորության տնտեսական վիճակը, անդրադարձել հողազրկությանն ու անգրագիտությանը, մեծ տեղ հատկացրել մատաղ սերնդի դաստիարակությանը։ «Քաղաքական», «Վերջին լուրեր» բաժինները տեղեկացրել են աշխարհի քաղաքական, իրադարձությունների մասին, «Լրատու» բաժինը՝ Շուշիի նորություններին։ «Ղարաբաղ» անդրադարձել է նաև Ռուսաստանի և հայաբնակ այլ վայրերի պարբերական հրատարակությունների նյութերին։ Տպագրել է բանաստեղծություններ, պատմվածքներ, Վրթանես Փափազյանի «Գրական ակնարկներ» հոդվածաշարը, վերլուծականներ՝ Հ․ Հովհաննիսյանի, Գևորգ Դոդոխյանի, Ավետիք Իսահակյանի ստեղծագործությունների մասին։
Լեզգարա

Լեզգարա (վրաց.՝ ლეზგარა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1380 մետր բարձրության վրա։ Շրջկենտրոն Մեստիայից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 41 մարդ։


== Ծանոթագրություններ ==
Սուսեր

Անվան այլ կիրառումների համար տե՛ս՝ Սուսեր (այլ կիրառումներ)
Սուսեր, խոցող կամ խոցող-հատող սառը զենք։ Ունենում է 1 մ և ավելի երկարություն, նեղ, ուղիղ, մեկ կամ երկսայր շեղբ և տարբեր ձևերի բռնակ (էֆես)։ Երևան է եկել XVI դարի Արևմտյան Եվրոպայում, կրել են ազնվականները։ XVI —XVIII դարերին հեծելազորրի և սպայական կազմի զենքն էր։ XVIII դարից դարձել է միայն պատվավոր, շքերթային կամ մենամարտային զենք։ Ռուսական բանակում գործածվում է XVIII դարի սկզբից։ Մինչև 1917 թվականը զրահակիր հեծյալ (կիրասիրական) զորքի գեներալների և սպաների, ինչպես նաև քաղաքացիական զինովնիկների տոնական հանդերձանքի մասն էր։ Լինում են նաև մարզական սուսերներ։
Զուբովշչինա (այլ կիրառումներ)

Զուբովշչինա, կարող է վերաբերել՝


== Ուկրաինայի բնակավայրեր ==
Զուբովշչինա - գյուղ, Ուկրաինայի Ժիտոմիրի մարզի Կորոստենի շրջանում
Զուբովշչինա - գյուղ, Ուկրաինայի Խմելնիցկիի մարզի Սլավուտայի շրջանում


== Ռուսաստանի բնակավայրեր ==
Զուբովշչինա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Զուբովշչինա - գյուղ Ռուսաստանի Սմոլենսկի մարզի Յարցևսկի շրջանի կազմում։
Զուբովշչինա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Հուղարկավորությունից հետո

«Հուղարկավորությունից հետո» (անգլ.՝ After the Funeral), Ագաթա Քրիստի դետեկտիվ վեպը Էրքյուլ Պուարոյի ստեղծագործությունների շարքից, որն առաջին անգամ 1953 թվականին հրապարակվել է ԱՄՆ-ում «Funerals are Fatal» անվանումով։ Նույն տարում վեպը տպագրվել է Մեծ Բրիտանիայում Collins Crime Club հրատարակչությունում՝ իր իրական անվանումով։


== Սյուժե ==
Ռիչարդ Էբերնետիի հուղարկավորությունից հետո,  ընտանիքի մնացած անդամները հավաքվում են ծանոթանալու կտակին։ Նրա մահը հանկարծակի էր, սակայն սպասելի։ Ասում էին, որ նրա մահը բնական է եղել։ Կորայի բավական անտակտ «Նրան սպանել են, այնպես չէ՞» հայտարարությունից հետո, ընտանիքի փաստաբանը սկսում է կասկածել, հանցագործության կատարման մեջ և որոշում է հետաքննություն սկսել։ Հուղարկավորությունից վերադառնալուց հետո, Կորա Լենսկենեն կացինի հարվածով սպանված էր։ Դա գողության նման չէր։ Փաստաբան Էնտուիլսը հրավիրում է Պուարոյին, ով իր հերթին խնդրում է իր հին ընկեր Գոբիին, որ օգնի հետաքննության հարցում։


== Գործող անձինք ==
Էրքյուլ Պուարո — բելգիական խուզարկու
Պարոն Էնտուիսլ — Էբերնետի ընտանիքի փաստաբան
Տեսուչ Մորտոն — խուզարկու
Պարոն Գոբի — մասնավոր խուզարկու
Ռիչարդ Էբերնետի — Էբերնետի ընտանիքի ժառանգորդ
Կորա Լենսկենե — Էբերնետի ընտանիքի ժառանգորդ, նկարչուհի
Տիկին Գիլկրիստ — Կորայի գործընկերուհի
Ջորջ Կրոսսֆիլդ — Էբերնետի ընտանիքի ժառանգորդ
Մայքլ Շեին — դերասան
Ռոզամունդ Շեին — Էբերնետի ընտանիքի ժառանգորդ, դերասանուհի
Հելեն Էբերնետի — Էբերնետի ընտանիքի ժառանգորդ
Տիմոթի Էբերնետի — Էբերնետի ընտանիքի ժառանգորդ, հաշմանդամ
Մոդ Էբերնետի — Տիմոթիի կինը
Սյուզեն Բենկս — Էբերնետի ընտանիքի ժառանգորդ
Գրիգորի Բենկս — Սյուզենի ամուսինը, քիմիկոս


== Էկրանավորում և այլ ադապտացիաներ ==
Վեպի հիման վրա նկարահանվել է լիամետրաժ ֆիլմ, որը դուրս է եկել 1963 թվականին «Murder at the Gallop» վերնագրով։ Ըստ սցենարի՝ Էրքյուլ Պուարոն փոխվել է տիկին Մարփլի, որը խաղում էր հայտնի բրիտանացի դերասանուհի Մարգարետ Ռուտերֆոլդը։ Վեպը հիման վրա 2006 թվականին նկարահանվել է բրիտանական «Ագաթա Քրիստի Պուարոն» հեռուստասերիալի 10-րդ եթերաշրջանի դրվագներից մեկը]։
Ադապտացիան պարունակում է մի քանի փոփոխություններ․

Ֆիլմում Կորան ամուսնացած էր իտալացու հետ, ոչ թե ֆրանսիացու, այդ իսկ պատճառով փոխվում է նրա ազգանունը, վեպում՝ Լենսկենե, իսկ ֆիլմում Գոլաչինո։ Ֆիլմում ամուսինը դեռ ողջ է, իսկ վեպում վաղուց մահացել է։
Վերջում պարզվում է, որ նկարը Ռեմբրանդի աշխատանքն է, այլ ոչ Վերմեերինը։
Թիմոթիի քայլելու ունակությունը արտացոլվում է միայն վերջում, սակայն գրքում այն, որ նա հաշմանդամություն չունի, հայտնի էր հենց սկզբից։
Պարզվում է, որ Ջորջը Հելենի տղան է։ Սյուզանը ամուսնացած չէր, սակայն թաղման հաջորդ օրը նա ու Ջորջն, ովքեր արդեն սիրահարված են միմյանց, եղել են Լիչետ հյուրանոցում և զբաղվել սիրով։


== Արտաքին հղումներ ==
«После похорон» (англ)։ Официальный сайт Агаты Кристи։ Արխիվացված է օրիգինալից 2012-04-15-ին։ Վերցված է 2010-01-12 


== Ծանոթագրություններ ==
(8934) Նիշիմուրաջուն

(8934) Նիշիմուրաջուն (անգլ.՝ Nishimurajun), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 10-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,141176 ա. մ., առավելագույնը մոտենում է 2,7712 ա. մ. հեռավորության վրա և հեռանում 3,5112 ա. մ.։ Արեգակի շուրջ մեկ ամբողջական պտույտ է կատարում 2033,47 երկրային օրվա ընթացքում, իր ուղեծրով շարժվելով միջինում 0,177038 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8934) Նիշիմուրաջուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրանդ Գանգրունի

Հրանդ Գանգրունի (Աբիսողոմ Գրըշըքյան, 1925, Դամասկոս, Սիրիայի և Լիբանանի ֆրանսիական մանդատ, Ֆրանսիայի գաղութներ, Ֆրանսիա - մայիսի 8, 2006(2006-05-08), Բեյրութ, Լիբանան), հայ գրող, պատմաբան։ ՍԴՀԿ Կենտրոնական վարչության անդամ։


== Կենսագրություն ==
Սովորել է Բեյրութի Սահակյան վարժարանում, 1943 թվականին՝ Մեծի Տանն Կիլիկիո կաթողիկոսության դպրեվանքում (Անթիլիաս), սովորել է նաև Բեյրութի ֆրանսիական Սեն Ժոզեֆ համալսարանի հայագիտական բաժանմունքում։ Զբաղվել է մանկավարժությամբ։ 1976-1984 թվականներին եղել է Բեյրութի Ռուբինյան ազգային վարժարանի տնօրեն։ 1948 թվականից հանդիսացել է Հնչակյան կուսակցության «Արարատ» օրաթերթի խմբագրության անդամ։ Ասատուր Էլճանյանի մահվանից հետո Արսեն Կիտուրի հետ դարձել է թերթի խմբագիրը, եղել է ՀՄՄ «Կայծ» ամսագրի փոխ-խմբագիրը, «Արարատ Գրական»-ի խմբագրության անդամ։ Հայկական հարցին են նվիրված Գանգրունու «Հայ հեղափոխությունը օսմանյան բռնատիրության դեմ» (1974), «Հայաստան 1918 և հայ քաղաքական միտքը» (1984), «Հայաստան 1920-21 և միջազգային դիվանագիտությունը» (1986), «ՍԴՀԿ հանուն Հայրենիքի» (1990) աշխատությունները, որտեղ շեշտը դրված է հնչակյանների գործունեության ու քաղաքական դիրքորոշման վրա։ Գանգրունին հեղինակ է բազմաթիվ գեղարվեստական երկերի։
Մահացել է 81 տարեկանում, 2006 թ․ մայիսի 8-ի առավոտյան ժամը 10-ին, Բեյրութում։


== Երկեր ==
20-ից ավելի գրքերի հեղինակ է․

Գանգրունի Հրանդ «Հայ դատի պատմութիւն (1878–1914 թթ.)», Պէյրութ, 2002, 173 էջ։
Գանգրունի Հրանդ «Հայ յեղափոխութիւնը Օսմանեան բռնատիրութեան դէմ (1890–1910 թթ.)», Պէյրութ, 1973, 1983, 414 էջ։
Գանգրունի Հրանդ «Հայաստան 1918 եւ հայ քաղաքական միտքը», Պէյրութ, 1984, 300 էջ։
Գանգրունի Հրանդ «Հայաստան 1920-1921 եւ միջազգային դիւանագիտութիւնը», Պէյրութ, 1986, 303 էջ։
Գանգրունի Հրանդ «Յանուն հայրենիքի 1887-1987», Պէյրութ, 1990, 192 էջ։
Գանգրունի Հրանդ «Սօցիալ Դէմօկրատ Հնչակեան կուսակցութիւնը յանուն հայրենիքի», Պէյրութ, 1990։
Գանգրունի Հրանդ «Ցեղասպան Իթթիհատը 1908-1923», Պէյրութ, 1994, 240 էջ։


== Ծանոթագրություններ ==
Նիզրոլ

Նիզրոլ (ֆր.՝ Nizerolles), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մայե դե Մոնտան կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03201։


== Բնակչություն ==
Համայնքի բնակչությունը 2008 թվականին կազմում էր 330 մարդ։


== Տնտեսություն ==
2007 թվականի տվյալներով 198 աշխատունակ տարիքի մարդկանցից (15-64 տարեկան) 149-ը տնտեսապես ակտիվ էին, 49-ը անգործունակ (ակտիվության ցուցանիշը 75,3 %, 1999 թվականին եղել է՝ 69,6 %)։ 149 աշխատունակ բնակիչներից 133-ը աշխատում էին (78 տղամարդ և 55 կին), անաշխատանք էին 16-ը (6 տղամարդ և 10 կին)։ 49 անգործունակ մարդկանցից 12-ը աշակերտներ կամ ուսանողներ են, 21-ը թոշակառու, 16-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Նիզրոլ» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-22 
«Նիզրոլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Վատաժկովո (գյուղ, Պոլտավայի շրջան)

Վատաժկովո (ուկրաիներեն՝ Ватажкове), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Վատաժկովո գյուղում բնակվում էր 486 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եգորևո (գյուղ, Դորոգոբուժսկի շրջան)

Եգորևո (ռուս.՝ Егорьево), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շապովալովկա (գյուղ, Կուպյանսկի շրջան)

Անվան այլ կիրառումների համար տե՛ս՝ ՇապովալովկաՇապովալովկա (ուկրաիներեն՝ Шаповалівка), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դե Բիլտ (համայնք)

Դե Բիլտ (հոլ.՝ De Bilt ( արտասանություն)), համայնք Նիդերլանդների Ուտրեխտ մարզում։ Տարածքը 66,33 կմ² է, բնակչությունը՝ 42.072 (2011 թ.)։ Մեկ շնչի տարեկան միջին եկամուտը 16.700 եվրո է։
Էպիմետեյ (արբանյակ)

Էպիմեթևս (հին հունարեն՝  Ἐπιμηθεύς), Սատուրնի արբանյակն է, հայտնաբերվել է Ռիչարդ Ուոկերի կողմից 1966 թվականին։


== Անուն ==
Անունն ստացել է հին հունական դիցաբանության հերոսներից Պրոմեթևսի եղբայր Էպիմեթևսի պատվին։


== Հայտնաբերումը ==
1966 ֆրանսիացի աստղագետ Օդուեն Դոլֆյուսը (ֆրանսերեն` Audouin Dollfus) հետևելով Սատուրնի արբանյակներից մեկին, նրա անունը դրեց Յանուս։ Երեք օր անց Ռիչարդ Ուոքերը (անգլերեն` Richard L. Walker) նույնպես հետևում էր այդ ուղեծրով շարժվող օբյեկտին։ Այդ ժամանակ ենթադրվում էր, թե դա միևնույն արբանյակն է։ Սակայն, տասներկու տարի անց 1978 թ. հոկտեմբերին Սթիվեն Լարսոնն ու Ջոն Ֆաունթինը (անգլերեն` John W. Fountain) բացահայտեցին, որ իրականում դրանք շատ մոտ ուղեծրերով շարժվող երկու տարբեր օբյեկտներ են։ Այդ բանը հաստատվեց «Վոյաջեր-1» կայանի ուղարկած տվյալներով։


== Էպիմեթևսի և Յանուսի ուղեծրերի կապը ==
Էպիմեթևսի ու Յանուսի ուղեծրերը չափազանց մոտ են։ Յանուսի ուղեծրի շառավիղն ընդամենը 50 կիլոմետրով է փոքր Էպիմեթևսինից։ Այս տարբերությունն անհամեմատ փոքր է այս երկու արբանյակների չափսերից։ Չորս տարին մեկ այս երկու արբանյակները փոխանակում են իրենց ուղեծրերը։ Նրանց վերջին մոտեցումները կայացել են 2006-ի հունվարի 21-ին և 2010-ին, երբ Յանուսի ուղեծիրը փոքրացավ ~20 կմ-ով, իսկ Էպիմեթևսինը մեծացավ  ~80 կմ-ով։ Յանուսի ուղեծիրն ավելի պակաս չափով է փոփոխվում, քանի որ Էպիմեթևսից չորս անգամ ավելի զանգվածով է։ Ըստ եղած հավաստի տվյալների այս հարմարվածությունը եզակի երևույթ է Արեգակնային համակարգում։


== Բնութագրական տվյալները ==

Էպիմեթեսն ունի 30 կմ-ից մեծ մի քանի խառնարան։ Խառնարանների առատությունն ապացույց է այն բանի, որ այս արբանյակը բավականին տարիքով է։ Հնարավոր է, որ Յանուսն ու Էպիմեթևսն առաջացել են միևնույն մարմնի ճեղքումից, սակայն, եթե այսպիսի բան եղել է, ապա` արբանյակների համակարգի պատմության վաղ շրջանում։ Էպիմեթևսի շատ փոքր խտությունից, որը ցածր է ջրինից և ~0.69 գ/սմ3 է և բարձր ալբեդոյից հնարավոր է հետևություն անել, որ ունի շատ ծակոտկեն սառցե կառուցվածքով մարմին։


== Ծանոթագրություններ ==
Ակատովո (գյուղ, Եգորևսկի շրջան)

Անվան այլ կիրառումների համար տե՛ս՝ ԱկատովոԱկատովո (ռուս.՝ Акатово), գյուղ Ռուսաստանի Մոսկվայի մարզի Եգորևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բատենբերգ (տորթ)

Բատենբերգ, բիսկվիտային տորթ մարցիպանային օշարակով։ Թխվում է երկու շերտով, մեկը՝ վարդագույն, մյուսը՝ կանաչ։ Շերտերը կտրվում են և միացվում են դեղձի ջեմով այնպես, որպեսզի ստացվի բատտնբերգին հատուկ շախմատային վանդակներ՝ վարդագույն և կանաչ գույների։
Տարբերակներից մեկով տորթը ստացել է իր անվանումը Միացյալ թագավորության թագուհու՝Վիկտորիա թոռան՝ Վիտորիա Գեսենսկիի ամուսնությունն արքայազն Լյուդվիգ Բատենբերգի հետ։ Շախմատային ցանկացած վանդակ ներկայացնում է չորս Բատենբերգներից մեկին. Լյուդվիգ, Ալեքսանդր, Հենրիխ և Ֆրանց Իսոֆ։


== Արտաքին հղումներ ==
1,001 Foods to Die For (անգլ.)
Քուրտ Էնգլ

Քուրտ Սթիվեն Էնգլ (անգլ.՝ Kurt Steven Angle, դեկտեմբերի 9, 1968(1968-12-09), Մաունթ Լեբանոն, Ալեգինի շրջան, Փենսիլվանիա, ԱՄՆ), ամերիկացի ընդհանուր մենամարտիկ (MMA), պրոֆեսիոնալ ըմբշամարտիկ (ռեստլեր), դերասան, նախկին օլիմպիական ըմբշամարտիկ, ըմբշամարտի աշխարհի (1995) և օլիմպիական խաղերի ոսկե մեդալակիր (1996), TNA (2013) և WWE փառքի սրահների անդամ (2017)։
Օլիմպիական ըմբշամարտով սկսել է զբաղվել յոթ տարեկանից։ Դպրոցն ավարտելուց հետո սպորտային կրթաթոշակով հանդես է եկել Փենսիլվանիայի համալսարանում (Կլարիոն)։ Համալսարանային տարիներին արժանացել է բազմաթիվ տիտղոսների, այդ թվում երկու անգամ ճանաչվել է NCAA I դիվիզիայի ծանրքաշային չեմպիոն։ Համալսարանը մանկավարժի բակալավրի աստիճանով ավարտելուց հետո հանդես է եկել Միացյալ Նահանգների ըմբշամարտի հավաքականում՝ 1995 թվականի աշխարհի առաջնության 100 կգ քաշային կարգում նվաճելով ազատ ոճի ըմբշամարտի ոսկե մեդալ, իսկ մեկ տարի անց՝ նվաճելով օլիմպիական ոսկե մեդալ՝ 1996 թվականի Ատլանտայի ամառային օլիմպիական խաղերում։
Ռեստլինգի արդյունաբերությունում առաջին անգամ հանդես է եկել 1996 թվականին, իսկ ռինգային դեբյուտն իրականացրել 1998-ին։ 1999 թվականին պայմանագիր է կնքել «World Wrestling Federation» (WWF, այժմ՝ WWE) կազմակերպության հետ։ Առաջին սցենարային առաջընթացը գրանցել է 2000 թվականին՝ միաժամանակ պահելով WWF Եվրոպայի և WWF միջմայրցամաքային տիտղոսները, իսկ տարեվերջին նվաճելով WWF չեմպիոնական տիտղոսը։
«WWE»-ում ելույթներ ունենալու տարիներին (1998-2006) ընդհանուր առմամբ վեց անգամ ճանաչվել է աշխարհի չեմպիոն (չորս անգամ WWF/E, մեկ անգամ՝ Աշխարհի ծանրքաշային և մեկ անգամ՝ WCW չեմպիոն), ինչպես նաև մեկական անգամներ նվաճել WWE Միացյալ Նահանգների, WWE Եվրոպայի և WWE թիմային չեմպիոնական տիտղոսները։
«WWE»-ից հեռանալուց հետո սկսել է հանդես գալ «Total Nonstop Action Wrestling» (TNA) կազմակերպությունում, որտեղ ելույթներ ունենալու տարիներին ռեկորդային վեց անգամ նվաճել է TNA աշխարհի ծանրքաշային տիտղոսը, ինչպես նաև երկու անգամ դարձել TNA աշխարհի թիմային, և մեկ անգամ՝ TNA Իքս-դիվիզիոնի չեմպիոն։ Համագործակցության շրջանակներում ելույթներ է ունեցել նաև ճապոնական «New Japan Pro Wrestling»-ում (NJPW) և «Inoki Genome Federation»-ում (IGF)՝ մեկ անգամ ճանաչվելով IWGP ծանրքաշային չեմպիոն։
«WWE»-ում, «TNA»-ում և ճապոնական առաջնություններում ելույթներ ունենալով ընդհանուր առմամբ նվաճել է 21 չեմպիոնական տիտղոս, որոնցից 13-ը՝ ծանրքաշային, ընդ որում՝ միակ ռեստլերն է, ում հաջողվել է տիրել թե WWE, թե՛ TNA, և թե՛ IWGP ծանրքաշային տիտղոսներին։ 2013 թվականին առաջադրվել է TNA, իսկ 2017 թվականին՝ WWE փառքի սրահ։


== Ծանոթագրություններ ==


== Արտաքին հղումներ ==

Պաշտոնական կայք(անգլ.)
Էջը WWE.com կայքում(անգլ.)
TNAWrestling.com կայքում Archived 2012-01-20 at the Wayback Machine.(անգլ.)
Էջը Ըմշամարտի համազգային փառքի սրահի կայքում Archived 2009-08-26 at the Wayback Machine.(անգլ.)
Աուգուստա (Սիցիլիա)

Աուգուստա (իտալերեն՝ Augusta) կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 33 466 մարդ, բնակչության խտությունը կազմում է 307 մարդ/կմ²։ Զբաղեցնում է 109,33 կմ² մակերես տարածք։ Սահմանակից է Կառլենտինի, Մելիլի համայնքներին։
Փոստային ինդեքսն է՝ 96011։ Հեռախոսային կոդը՝ 96031։ Քաղաքի հովանավորն է համարվում սբ. Դոմինիկը։ Քաղաքի տոնը նշվում է մայիսի 24-ին։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի գլխավոր կայք (իտալ.)
Մալյանո Ալպի

Մալյանո Ալպի  (իտալ․՝ Magliano Alpi), կոմունա Իտալիայում՝ Պիեմոնտ մարզի Կունեո գավառում։
Բնակչությունը 2188 մարդ է (2008 թվականի տվյալներով)։ Բնակչության խտությունը 68 մարդ/կմ² է։ Տարածքը՝ 32 ։ Փոստային ինդեքս՝ 12060։ Հեռախոսային կոդ՝ 0174։
Բնակավայրի հովանավորն է համարվում սուրբ Աստվածածինը (Madonna del Carmine)։ Տոնը նշվում է հուլիսի 16-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0174 627039
Էլեկտրոնային հասցե՝ magliano.alpi@reteunitaria.piemonte.it
Գլխավոր կայք՝ http://www.comune.maglianoalpi.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ավստրո-Հունգարիայի ռազմածովային ուժեր

Ավստրո-Հունգարիայի ռազմածովային ուժեր (գերմ.՝ Österreichische Marine), Ավստրո-Հունգարիայի կայսրության զինված ուժերի երեք զորատեսակներից մեկը։


== Պատմություն ==
Ավստրո-Հունգարիայի կայսրության ռազմածովային ուժերը ձևավորվել է 1867 թվականին՝ Ավստրիայի կայսերական նավատորմի հիման վրա։ Որպես Ավստրիայի կայսրության ռազմածովային մարմին՝ նավատորմը 1866 թվականին մասնակցել է ավստրո-պրուսիական պատերազմին։
Ավստրո-Հունգարիայի զինված ուժերի մաս կազմող ռազմածովային նավատորմը եղել է ժամանակի նշանավորներից մեկը։ 1891 թվականի տվյալներով այն բազկացած էր զրահակիր նավերից և էսկադրային ականակիրներից։
Նախքան Առաջին համաշխարհային պատերազմը՝ Ավստրո-հունգարական նավատորմը բաղկացած էր երկու էսկադրաներից։ Բացի հիմնական նավոտորմից, Ավստրո-Հունգարիան ուներ նաև դանուբյան առանցքային նավատորմ։ Այն բաղկացած էր մոնիտորից, պարեկային և օժանդակ նավերից ։ Վերջինիս կենտրոնը պատերազմից առաջ եղել է Բուդապեշտը։
Ավստրո-Հունգարիայի դանուբյան նավատորմը արդյունավետ կերպով մասնակցել է Առաջին համաշխարհային պատերազմին։
Ավստրո-Հունգարիայի ռազմածովային նավատորմը դադարել է գոյություն ունենալ 1918 թվականից։ Այն պայմանավորված էր համաշխարհային պատերազմում Ավստրո-Հունգարիայի կրած պարտությունից հետո կայսրության փլուզմամբ։ Ավստրո-Հունգարիայի ժառանգորդ երկու պետությունները՝ Ավստրիան և Հունգարիան, դեպի ծով ազատ ելք չունեին և դա էր պատճառը, որ նախկին կայսերական նավատորմը ցրվեց։


== Գրականություն ==
Donko, Wilhelm M. (2012). A brief history of the Austrian navy : Wilhelm M. Donko. Berlin: E-publi Verlag. ISBN 978-3-8442-2129-9.
Hauke, Erwin; Schroeder, Walter; Tötschinger, Bernhard (1988). Die Flugzeuge der k.u.k. Luftfahrtruppe und Seeflieger, 1914–1918 (in German) (1. Aufl. ed.). Graz: H. Weishaupt. ISBN 978-3900310462.
Kemp, Peter (1971). "The Otranto Barrage". History of the First World War. Bristol: BPC Publishing. Vol.6 (No.1): 2265–2272.
Schupita, Peter (1983). Die k.u.k. Seeflieger: Chronik und Dokumentation der österreichisch-ungarischen Marineluftwaffe, 1911–1918. Koblenz: Bernard und Grafe.
Sokol, Anthony (1968). The Imperial and Royal Austro-Hungarian Navy. Annapolis: United States Naval Institute.
Գրինյասկո

Գրինյասկո (իտալերեն՝ Grignasco), քաղաք Իտալիայի Պիեմոնտ մարզի Նովարա գավառում։
Բնակչությունը 4704 մարդ է (2010 թվականի տվյալներով)։ Բնակչության խտությունը 336 մարդ/կմ² է։ Տարածքը 14 կմ² է։ Փոստային ինդեքսը՝ 28075։ Հեռախոսային կոդը՝ 0163։
Բնակավայրի հովանավորն է համարվում Ասունցիոնե դի Մարիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0163 418161
Էլեկտրոնային հասցե՝ municipio@comune.grignasco.no.it
Պաշտոնական կայք՝ www.comune.grignasco.no.it


== Տես նաև ==
Իտալիայի գավառներ


== Արտաքին հղումներ ==
Գրինյասկոյի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յազիքիլիսե

Յազիքիլիսե, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Բրաուն շրջան (Տեխաս)

Անվան այլ կիրառումների համար տե՛ս՝ Բրաուն շրջան (այլ կիրառումներ)Բրաուն շրջան (անգլ.՝ Brown County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 38 379 մարդ, իսկ 2010 թվականին՝ 38 106 մարդ։ Շրջկենտրոնն է Բրաունվուդ բնակավայրը։


== Պատմություն ==
Բրաուն շրջանը պաշտոնապես կազմավորվել է 1856 թվականին։ Շրջանն իր անվանումը ստացել է տեխասյան հեղափոխության Վելասկոյի ճակատամարտի հրամանատարներից մեկի՝ Հենրի Ստիվենսոն Բրաունի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Բրաուն շրջանի ընդհանուր մակերեսը կազմում է 2480 կմ², որից 2440 կմ²-ն զբաղեցնում է ցամաքը, իսկ 34 կմ²-ն կամ 1,3 %-ը՝ ջրային տարածքները։


=== Հարևան շրջաններ ===
Իստլենդ շրջան (հյուսիս)
Քոմանչի շրջան (հյուսիս-արևելք)
Միլս շրջան (հարավ-արևելք)
Սան Սաբա շրջան (հարավ)
Մակ-Քալոխ շրջան (հարավ-արևմուտք)
Քոլմեն շրջան (արևմուտք)
Քալահան շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 37 674 մարդ, իսկ 2010 թվականին՝ 38 106 մարդ։ Բնակչության խտությունը կազմում էր 15 մարդ/կմ²։ Ռասայական կազմը հետևյալն էր՝ սպիտակամորթներ - 87,35 %, աֆրոամերիկացիներ – 4,01 %, բնիկ ամերիկացիներ (հնդկացիներ) – 0,53 %, ասիացիներ – 0,37 %, խաղաղօվկիանոսյան կղզիների բնակիչներ – 0,01 %, այլ ռասաների ներկայացուցիչներ – 6,07 %, երկու կամ ավելի ռասաների ներկայացուցիչներ – 1,66 %: Իսպանախոսները կամ լատինոամերիկացիները կազմում են բնակչության 15,38 %–ը (անկախ ռասայից)։
Տարիքային կազմը հետևյալն է՝ 25,80 % - 18 տարեկանից փոքր, 10,10 % - 18-24 տարեկան, 24,70 % - 25-44 տարեկան, 22,90 % - 45-64 տարեկան և 16,40 % - 65 և ավելի բարձր։ Շրջանի բնակչի միջին տարիքը 37 տարեկան է։ Յուրաքանչյուր 100 կնոջը բաժին է ընկնում 97,40 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 93,10 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Միրոլյուբովկա (գյուղ, Պեսչանկայի շրջան)

Անվան այլ կիրառումների համար տե՛ս՝ ՄիրոլյուբովկաՄիրոլյուբովկա (ուկրաիներեն՝ Миролюбівка), գյուղ Ուկրաինայի Վիննիցայի մարզի Պեսչանկայի շրջանում։ Բնակավայրը նախկինում նաև անվանվել է Ստարո-Խրեստիշչե, Բատրացկոե։ Հիմնադրվել է 1964 թվականին։
2001 թվականի տվյալներով Միրոլյուբովկա գյուղում բնակվում էր 1 402 մարդ։ Բնակավայրը զբաղեցնում է 2068 կմ² տարածք։ Բնակչության խտությունը կազմում էր 677,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեաս

Անդրեաս (հին հունարեն՝ Ἀνδρέας), հայկական արական անուն է, ունի հունական ծագում, թարգմանաբար նշանակում է` «առնական, քաջարի»։ Անդրեաս ձևով են հնչում նաև անվան գերմանական (Andreas) և հունական (Ανδρέας) տարբերակները։ Անունով է ստեղծվել Անդրեասյան ազգանունը։


== Անունը կրողները ==


=== Հայկական ===
Անդրեաս Արծրունի (1847 թ.Մոսկվա-1898 թ.)` հայ երկրաբան
Անդրեաս Արզումանյան (1876 թ.Թաղավարդ, Արցախ-1931 թ.Երևան)` հայ բժիշկ
Անդրեաս Եվդոկացի (*1541 թ.)` 16-րդ դարի ժամանակագիր
Անդրեաս Տեր-Մարուքյան (1871 թ.Երևան-1919 թ.Փարիզ)` հայ քանդակագործ


=== Գերմանական ===
Անդրեաս Ակոլութ (1654-1704) Andreas Acoluthus, գերմանացի արևելագետ և հայագետ
Անդրեաս Բիրնբախեր (*1981 թ.) Andreas Birnbacher, գերմանացի բիաթլոնիստ
Անդրեաս Բրեհմե (*1960 թ.) Andreas Brehme, գերմանացի նախկին ֆուտբոլիստ
Անդրեաս Գրիֆիուս (Գրայֆ) (1616-64 թթ.) Andreas Gryphius, գերմանացի
Անդրեաս Մյոլլեր (*1967 թ.) Andreas Möller, գերմանացի նախկին ֆուտբոլիստ
Անդրեաս Քրափ (*1970) Andreas Krap, կիթառահար


=== Լատինական ===
Անդրեաս Վեզալիուս (1514-1564) հոլ.՝ Andries van Wesel, լատ.՝ Andreas Veselius, բնախույզ, բժիշկ և մարդաբան


=== Հունական ===
Անդրեաս Պապանդրեու (1919-96 թթ.) Ανδρέας Γ. Παπανδρέου, հույն քաղաքական գործիչ


== Այլ լեզուներով ==
անգլ.՝ Andrew/Andy, Drew - Էնդրյու/Էնդի, Դրյու
բելառուս․՝ Андрэй- Անդրեյ
գերմ.՝ Andreas - Անդրեաս
իսպ.՝ Andrés - Անդրես
իտալերեն՝ Andrea - Անդրեա
լատ.՝ Andreas - Անդրեաս
լիտ.՝ Andris - Անդրիս
լեհ.՝ Andrzej - Անջեյ
լատիշ․՝ Andrius - Անդրյուս
հուն․՝ Ανδρέας - Անդրեաս
հունգ.՝ András - Անդրաշ
շվեդերեն՝ Anders - Անդեշ
ուկրաիներեն՝ Андрiй - Անդրիյ
ռումիներեն՝ Andrei - Անդրեյ
ռուս.՝ Андрeй - Անդրեյ
վրաց.՝ ანდრო - Անդրո
ֆիններեն՝ Antti - Անթի
ֆր.՝ André - Անդրե


== Ծանոթագրություններ ==
Միլի (այլ կիրառումներ)

Միլի, կարող է վերաբերել՝

Միլի - տասնորդական նախածանց
Միլի - գետ Արարատի մարզում
Աստերոիդների ցանկ (309501-309600)

Աստերոիդների ցանկ (309401-309500)  • Աստերոիդների ցանկ  • Աստերոիդների ցանկ (309601-309700)
 Աստերոիդների ցանկ (309401-309500)  • Աստերոիդների ցանկ  • Աստերոիդների ցանկ (309601-309700)
Կամպո (Հարավային Կորսիկա)

Կամպո (ֆր.՝ Campo), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A056։


== Բնակչություն ==
Համայնքի բնակչությունը 2008 թվականին կազմում էր 77 մարդ։


== Տնտեսություն ==
2007 թվականի տվյալներով 47 աշխատունակ տարիքի մարդկանցից (15-64 տարեկան) 31-ը տնտեսապես ակտիվ էին, 16-ը անգործունակ (ակտիվության ցուցանիշը 66,0 %, 1999 թվականին եղել է՝ 71,7 %)։ 31 աշխատունակ բնակիչներից 28-ը աշխատում էին (16 տղամարդ և 12 կին), անաշխատանք էին 3-ը (2 տղամարդ և 1 կին)։ 16 անգործունակ մարդկանցից 2-ը աշակերտներ կամ ուսանողներ են, 9-ը թոշակառու, 5-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Կամպոյի վիճակագրության ազգային ինստիտուտ (ֆր.)
«Կամպո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Ավանդատուն

Ավանդատուն, եկեղեցու խորաններին կից սենյակ։ Ավագ խորանից հյուսիսայինը մկրտատունն է, հարավայինը՝ սարկավագատունը (բուն ավանդատուն, որտեղ պահվում են եկեղեցու սպասքն ու զարդերը՝ «ավանդները»)։


== Ավանդատները Հայաստանում ==
4-5-րդ դարերում Հայաստանում ավանդատներն ուղղանկյուն թաղածածկ սենյակներ էին՝ հաճախ ծածկի վերևում թաքստոցով։ 7-րդ դարի սկզբից ավանդատան արևելյան պատին փոքր, կիսաշրջանաձև խորան են կառուցել։ 9-րդ դարի վերջից ավանդատներ են կառուցվել նաև եկեղեցիների արևմտյան կողմում, ինչը լայն տարածում է ստացել IX–XIII դարերում։ Հայկական վանքերի գլխավոր եկեղեցիների ավանդատները մեծ մասամբ երկհարկանի են, բարձակային աստիճաններով։ Ավանդատներում քարե փոքր սեղան է դրվել, և տարին մեկ անգամ՝ եկեղեցու տոնին կամ հատուկ այլ օր Պատարագ մատուցվել։


== Գրականություն ==
Օրմանյան Մաղաքիա, Ծիսական բառարան, Երևան, 1992։
(113) Ամալթեա

(113) Ամալթեա (անգլ.՝ Amalthea), աստերոիդ աստերոիդների հիմնական գոտում։ Հայտնաբերվել է 1871 թվականի մարտի 12-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,377055 ա. մ., առավելագույնը մոտենում է 2,1705 ա. մ. հեռավորության վրա և հեռանում 2,5837 ա. մ., իսկ Երկրի ուղեծրին Ամալթեա աստերոիդը նվազագույնը մոտենում է 1,176 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1338,62 երկրային օրվա ընթացքում, իր ուղեծրով շարժվելով միջինում 0,268934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,04° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ամալթեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեքսհեմ

Ռեքսհեմ, (անգլ.՝ Wrexham) խոշոր քաղաք Մեծ Բրիտանիայում` Ուելսի պատմաաշխարհագրական մարզում։ Համարվում է Ռեքսհեմի շրջանի խոշորագույն քաղաքը և վարչական կենտրոնը։ Քաղաքը գտնվելով Ուելսի հյուսիսային հատվածում համարվում է վարչական, առևտրային, դատական և կրթական կենտրոնը։
Ըստ 2001 թվականի մարդահամարի տվյալների, քաղաքի ամբողջ բնակչությունը կազմում է 42 576 մարդ։ Տեղի բնակիչները խոսում են երկու հիմնական լեզուներով` անգլերեն և ուելսերենով։


== Ծանոթագրություններ ==
Գետահովիտ 2

Գետահովիտ 2, հնագույն քարանձավ Հայաստանի Հանրապետության Տավուշի մարզում։


== Պատմություն ==
Գետաովիտի երկու քարանձավները՝ Խաչաղբյուր գետի կիրճում 960 մ բարձրության վրա, հայտնաբերվել են 2010 թվականին հայ-ֆրանսիական համատեղ արշավախմբի ընթացքում։ Մի քանի տարի տևած ուսումնասիրությունների արդյունքում պարզվել է, որ մարդիկ ակտիվորեն օգտագործել են քարանձավը Վերին պալեոլիթի ժամանակաշրջանից մինչև Ուշ միջնադար։
2011 թվականին քարայրում հայտնաբերվել է միջնադարյան գերեզման, որը նավակի ձև ուներ՝ բաղկացած երկու մասից երկու հանգուցյալների համար։ Ինչպես վկայում է Հնագիտության և ազգագրության ինստիտուտի աշխատակից  Իրենա Քալանթարյանը, ակնհայտ է, որ հետագայում թաղման ժամանակ փոքրիկ խցիկ են կառուցել, և առաջին մահացածների մնացորդները հավաքել այդտեղ. նրա ոտքերի ոսկորները դրել են ձեռքի ոսկորների վրա։ Դամբարանը թվագրվում է ոչ վաղ քան 11-12-րդ դարերի2014 թվականին կատարված շերտագիտական շուրֆը բացահայտել է քարայրի ամբողջ ժամանակային ընդգրկումը. միջնադարյան շերտ, այնուհետև ստերիլ շերտ, էնեոլիթ, նեոլիթ, կրկին ստերիլ շերտ, և ներքևում, արդեն գետնին բացվել է փոս՝ լցված օբսիդիանի միկրոլիտներով, իսկ ռադիոկարբոնային վերլուծությունը ցույց է տվել վերին պալեոլիթի դարաշրջանը` մեր ժամանակներից (cal BP) 24-23 հազար տարի առաջ։
2016 թվականին հնագետները  որոշել են պեղումներ կատարել քարայրի մոտ գտնվող դարավանդի վրա, ու պարզվել է, որ միջին դարերում մարդիկ ոչ միայն բուն քարայրն էին օգտագործում, այլ նաև դրա մատույցները ։ Քարանձավի շրջակայքում կար տնտեսական հոր՝ մեծ կավե կարասով (որը հետագայում վերականգնել են) ու փոքր գավաթով։ Հայտնաբերվել է նաև մատանի՝ արաբերեն փորագրությամբ։
2018 թվականի պեղումների ժամանակ քարանձավից հայտնաբերվել են մեծ քանակությամբ միկրոլիտներ, կենդանիների ոսկորներից զարդեր ևգործիքներ, բուսական մնացորդներ։
Հնագետ, բուսաբան Ռոման Հովսեփյանի խոսքով, քարանձավում գտնված բուսական մնացորդները թույլ են տալիս դատել այն պատմական շրջանների բուսականության և կլիմայական պայմանների մասին, երբ քարանձավը բնակեցված էր։ Ըստ Հովսեփյանի, նման գտածոների անալիզը թույլ կտա ենթադրել, որ տարածաշրջանում բուսական աշխարհն այն ժամանակներից առանձահատուկ փոփոխությունների չի ենթարկվել։ Բացի այդ, կարևոր բուսական գտածոներից են վայրի խաղողի կորիզները և Կովկասյան Կարասը, որն այսօր նույնպես շարունակում է աճել տարածաշրջանում։


== Տես նաև ==
Գետահովիտ (գյուղ)


== Ծանոթագրություններ ==
Մալթուսականություն

Մալթուսականություն, ազգաբնակչության մասին տեսություն, ըստ որի աշխատավորների գոյամիջոցների աճը ետ է մնում ազգաբնակչության աճից։ Կոչվել է հեղինակի՝ Թոմաս Ռոբերտ Մալթուսի անունով։ 
Նշելով բնակչության վերարտադրության մեջ կենսաբանական գործոնների որոշիչ նշանակությունը, Մալթուսը գտնում էր, որ բնակչությունն ունի երկրաչափական պրոգրեսիայով բազմանալու միտում, իսկ գոյամիջոցներն ավելանում են միայն թվաբանական պրոգրեսիայով, որի հետևանքով բնակչության մի մասը մնում է անգործ և կարիքավոր։ Այդ «ավելորդ» բնակչությունը, իբր, խախտում է հասարակության զարգացման բնականոն ընթացքը և, ըստ Մալթուսի, անհրաժեշտություն է դառնում այն վերացնել սովի, պատերազմների, համաճարակների միջոցով։
Մալայա Պերեշչեպինա

Մալայա Պերեշչեպինա (ուկրաիներեն՝ Мала Перещепина), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Մալայա Պերեշչեպինա գյուղում բնակվում էր 2 025 մարդ։ Բնակավայրը զբաղեցնում է 8102 կմ² տարածք։ Բնակչության խտությունը կազմում էր 249,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վենտսպիլսի նավահանգիստ

Վենտսպիլսի նավահանգիստ (լատիշերեն՝ Ventspils Brīvosta), չսառչող խորջրյա նավահանգիստ Լատվիայի բալթիկծովյան ափին, Վենտսպիլս քաղաքում։ Զբաղեցնում է 2451,39 հեկտար տարածք։ Բեռնաշրջանառության ծավալով առաջիններից մեկն է Բալթիկ ծովի նավահանգիստների շարքում։


== Պատմություն ==
Դեռ 13-րդ դարում տևտոնյան ուխտի (օրդենի) ասպետները նավակայան են հիմնել Վենտայի գետաբերանի մոտ։ Միջին դարերում նավահանգստային քաղաքը դարձել է Հանզայան միության անդամ։ 1561 թվականից պատկանել է Ռեչ Պոսպոլիտայի Կուռլանդական դքսությանը։ 1659 թվականին շվեդներն են տիրել քաղաքին ու նավահանգստին։ 1795-ին դրանք մտցվել են ռուսական կայսրության կազմի մեջ։ Քանի որ Ռուսաստանի բալթյան նավահանգիստների մեծ մասը ձմռանը սառչում էին և առնվազն վեց ամիս սառած էին մնում, Վենտսպիլսի չսառչող նավահանգիստը կարևորագույն դեր էր խաղում ռուսական ապրանքները Արևմտյան Եվրոպա արտահանելու և այնտեղից ապրանքներ ներկրելու գործում։ 19-րդ դարի վերջին նավահանգիստն ընդլայնվել է, երկաթուղով կապվել Մոսկվայի հետ և 20-րդ դարի սկզբին արդեն առաջ է անցել Լիեպայայից։ 1960-ական թվականներից, երբ ԽՍՀՄ-ը կառուցել է Սամարա-Պոլոցկ-Վենտսպիլս նավթամուղը, նավահանգստի դերն ավելի է մեծացել. այստեղով է արտահանվել խորհրդային նավթի 40%-ը։ 2002 թվականից նավթամուղն այլևս չի գործում, քանի որ ռուսներն իրենց նավահանգիստներն են օգտագործում նավթն արտահանելու համար։ Բայց ռուսական քարածուխը դեռևս այս նավահանգստով է արտահանվում։ Ապրանքներ արտահանելու և ներկրելու նպատակով հիմնականում Վենտսպիլսի նավահանգստի ծառայություններից է օգտվում Բելառուսը։
1994 թվականին հիմնադրվել է Ventspils Tirdzniecības osta-ն (VTO), որի ձեռքն է անցել նավահանգստի կառավարումը։ Նավահանգստի վարչությունը պատասխանատվություն է կրում լատվիական երեք փարոսների՝ Օվիշուի, Ուժավայի և Ակմեգրագսի պահպանության համար։
Լատվիայի անկախացումից հետո, 1998 թվականին, նավահանգստի մուտքերը խորացվել են մինչև 17,5 մետր, որի շնորհիվ նրա հնարավորություններն էլ ավելի են մեծացել. կարող են մուտք գործել Բալթիկ ծովով նավարկող նույնիսկ ամենախոշոր նավերը։ Ուշագրավ նորություններից մեկն էլ այն է, որ Stena Line ընկերությունը նախաձեռնել ու հաջողությամբ իրականացնում է լաստանավային հաղորդակցություն Վենտսպիլսի և Նյունեսհամնի ու Տրավեմյունդեի միջև։
Չափազանց կարևորվում է նաև, որ Վենտսպիլսը երկաթուղով, ավտոմայրուղիներով ու օդային տրանսպորտով կապված է եվրոպական ու ասիական քաղաքների հետ։


== Ծանոթագրություններ ==


== Արտաքին հղումներ ==
http://www.portofventspils.lv/
Լա Ռոշֆուկո (կանտոն)

Լա Ռոշֆուկո (ֆր.՝ La Rochefoucauld), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 18467 մարդ էր։Կանտոնի համարը 1622 է։ Կանտոնում կա 16 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կոնստանտինա (այլ կիրառումներ)

Կոնստանտինա, կարող է վերաբերել՝

Կոնստանտինա - քաղաք Ալժիրի հյուսիս-արեելքում, Կոնստանտինա վիլայայի վարչական և Արևելյան Ալժիրի առևտրաբաշխիչ կենտրոնը
Կոնստանտինա - բնակավայր և մունիցիպալիտետ Իսպանիայում, գտնվում է Սևիլյա պրովինցիայում
Կոնստանտինա - բնակավայր և մունիցիպալիտետ Բրազիլիայում, գտնվում է Ռիու Գրանդի դու Սուլ նահանգում
Վիրանշեհիր բնակավայրի անվանումը (Օսրոյենեում) հռոմեա-բյուզանդական շրջանում (հայկական անվանումը՝ Հուսամ, ասորական անվանումը՝ Տելլա)
Բեհբեհան

Բեհբեհան (պարսկերեն՝ بهبهان), քաղաք Իրանի հարավ-արևմուտքում՝ Խուզեսթան օսթանում։ Բեհբեհան շահրաստանի վարչական կենտրոնը։


== Աշխարհագրություն ==
Քաղաքը գտնվում է Խուզեսթանի հարավ-արևելքում՝ Զագրոսի լեռնային համակարգի նախալեռներում, ծովի մակարդակից 325 մետր բարձրության վրա, Ահվազից մոտ 160 կմ հարավ-արևելք՝ գավառի վարչական կենտրոնից և Շիրազից 240 կմ հյուսիս-արևմուտք։


== Կլիմա ==
Քաղաքի կլիման բնորոշվում է որպես արևադարձային։ Օդի բացարձակ առավելագույն ջերմաստիճանը 50° C է, բացարձակ նվազագույնը՝ 0° C։


== Բնակչություն ==
Բնակչություն՝ ▲122 604 մարդ (2016)։ Ազգային կազմում գերակշռում են պարսիկներն ու լոռերը։ 


== Պատմություն ==
Ժամանակակից Բեհբեհանի տեղում բնակավայր գոյություն է ունեցել արդեն Իսլամական պետության ժամանակ։ Սասանյանների դինաստիայի օրոք քաղաքը հայտնի էր որպես Արեջան (Arajan), որի ավերակները գտնվում են քաղաքից հյուսիս և զբաղեցնում են մոտ 4 կմ² տարածք։ Ըստ էության, Բեհբեհան տեղանունը ի հայտ է եկել 14-րդ դարում։


== Ժամանակակից վիճակ ==
Վերջին տասնամյակում Բեհբեհանում կառուցվել են ժամանակակից թաղամասեր՝ Համանակ, Շահրի-Նոու, Դու-լ-ֆեկարի, Ֆալակայե-Բիդե-Բոլանդ։ Քաղաքում գործում են մոտ 60 մզկիթներ, որտեղ աղոթում են ջաֆարիական մազհաբի շիաները, որոնք կազմում են Բեհբեհանի հիմնական բնակչությունը, ինչպես նաև փակ շուկան։ Ունի պետական գրադարան, յոթ բարձրագույն ուսումնական հաստատություն, երկու միջին մասնագիտական ուսումնական հաստատություն, 17 միջնակարգ դպրոց, 31 տարրական դպրոց։


== Տեսարժան վայրեր ==
Խայիզ գյուղը գտնվում է Բեհբեհանից 22 կմ հյուսիս-արևելք՝ Հայիզ լեռան ստորոտում։ Գյուղը հայտնի է իր հնագույն պատմությամբ, որի սկիզբը վերաբերում է Սասանյանների դինաստիայի կառավարման դարաշրջանին։ Պատմական հուշարձաններից այնտեղ պահպանվել են քարե պարիսպներ հին շահական ճանապարհի վրա, ինչպես նաև երեք ջրաղաց։ Գյուղն լեռնագնացությամբ զբաղվելու վայր է, ինչպես նաև Իմամզադեի դամբարան տանող ուխտատեղի։
Բեհբեհանից 25 կմ հեռավորության վրա է գտնվում Իրանի ազգային ժառանգության ցուցակում ընդգրկված Հեյրաբադ քարվանսարան։ Այն կառուցվել է այրված աղյուսից և գիպսից, շահ Սոլեյման Սեֆիի օրոք և ի սկզբանե ունեցել է 9943 մ² տարածք։ Քարվանսարան բաղկացած էր մզկիթից, դասախոսների սենյակներից, խոհանոցից, բաղնիքից և փոքր շուկայից։ Այս պահին պահպանվել է միայն ուսումնարանի հիմնական շենքը՝ 2500 մ² մակերեսով։
Բեհբեհանից 40 կմ հեռավորության վրա գտնվում է Աբազար իմամզադեի դամբարանը, որը կառուցվել է 18-րդ դարի վերջին և զարդարված է հախճասալիկով։
Բոկան բաղնիքի ավերակները վերաբերում են Սասանյանների կառավարման դարաշրջանին, գտնվում են Բեհբեհանից 10 կմ հեռավորության վրա։
2006 թվականին բացվել է քաղաքային թանգարան, որը բաղկացած է հնագիտական և ազգագրական բաժիններից։ Գլխավոր սրահում ցուցադրվում են տեղի բնակչության սովորույթների (հարսանեկան և գյուղատնտեսական ծեսերի) հետ կապված իրեր և ավանդական հագուստ։ Այլ սրահներում ցուցադրված են ավանդական բնակարանի մակետը, կանացի զարդեր, տարբեր ժամանակաշրջանների գրերի և մետաղադրամների նմուշներ։


== Ծանոթագրություններ ==
Ա4 (ալբոմ)

Ա 4, հայկական Որդան Կարմիր մետալ-խմբի առաջին ստուդիական ալբոմն է, թողարկվել է 2013 թվականի սեպտեմբերի 12-ին։ Շնորհանդեսը կայացել է Երևանի Հ. Թումանյանի անվան տիկնիկային թատրոնում կայացած համերգի ժամանակ։ Ալբոմը բաղկացած է 14 երգերից։ Նախքան ալբոմի թողարկումը, ալբոմից «Ա4 դեմքեր», «White Elephants», «Sexy Monkey» և «Testosterone» երգերը թողարկվել էին առանձին սինգլներով։


== Երգացանկ ==
«Testosterone»
«Red Beast»
«Sexy Monkey»
«Pure Poison»
«A4 Faces»
«Flaming Memories»
«Eyes Too Wide»
«Fish Heart»
«Song To My Son»
«White Elephants»
«Ogre Mushroomր»
«Up or Down»
«Diffusion»
«Effervescent Happiness»


== Ծանուցումներ ==
Մալիոնե

Մալիոնե  (իտալ․՝Maglione) կոմունա Իտալիայում, Պիեմոնտ մարզի Թուրին գավառում։
Բնակչությունը՝ 488 մարդ (2008 թվականի տվյալներով)։ Բնակչության խտությունը՝ 81 մարդ/կմ²։ Տարածքը՝ 6 կմ²։ Փոստային ինդեքս՝ 10030 ։ Հեռախոսային կոդ՝ 0161։
Բնակավայրի հովանավորն է համարվում սուրբ Մավրիկիոսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Էլեկտրոնային հասցե։ info@comune.maglione.to.it
Պաշտոնական կայք։ http://www.comune.maglione.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յաննիս Սմարագդիս

Յաննիս Սմարագդիս (հուն․՝ Γιάννης Σμαραγδής, ապրիլի 25, 1946(1946-04-25), Gonies, Malevizi Municipality, Heraklion Regional Unit, Կրետեի շրջան, Հունաստան), հույն կինոռեժիսոր, Ամերիկայի ռեժիսորների գիլդիայի պատվավոր անդամ։


== Ծանոթագրություններ ==
Յաննիս Սմարագդիսը ծնվել է 1946 թվականին Կրետեի Հերակլիոն քաղաքում՝ Հունաստանում։ Բարձրագույն կրթություն է ստացել սկզբում Հունաստանում, իսկ հետո նաև Ֆրանսիայի մայրաքաղաք Փարիզում։
Կինոարվեստում իր դեբյուտը Յաննիսը կատարել է 1972 թվականին, երբ նկարահանել է կարճամետրաժ «Δύο τρία πράγματα …» ֆիլմը։ Այս ֆիլմի համար Սմարագդիսը արժանացել է Աթենքի ֆեստիվալի առաջին և Մոնրեալի ֆեստիվալի պատվավոր մրցանակներին։
Յաննիսը նաև արվեստ և ռեժիսորական գործ է դասավանդել Աթենքի Պանթեոնի համալսարանում։ Հեղինակել է երկու գրքեր՝ «Բանաստեղծական աշխարհագրություն» (1995 թվական) և «Կավաֆիս» (1997 թվական)։


== Հեղինակային ֆիլմեր ==
Δύο τρία πράγματα (Երկու, երեք իրեր, 1972)
Το κελλί μηδέν (Զրոյական բջջային, 1975)
Αλαλούμ (Ալոլում 1982)
Το τραγούδι της επιστροφής (Վերադարձի երգ, 1983)
Αιγαίο։ από τον Όμηρο στον Ελύτη (Եգեյան ծովը, 1985)
Καβάφης (Կավաֆիս, 1996)
El Greco (Էլ Գրեկո, 2007)
Ο Θεός αγαπάει το χαβιάρι (Աստված սիրում է կարմիր ձկնկիթ, 2012)


== Ծանոթագրություններ ==
Աստերոիդների ցանկ (27101-27200)

Աստերոիդների ցանկ (27001-27100)  • Աստերոիդների ցանկ  • Աստերոիդների ցանկ (27201-27300)
 Աստերոիդների ցանկ (27001-27100)  • Աստերոիդների ցանկ  • Աստերոիդների ցանկ (27201-27300)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Աքքադերեն

Աքքադերեն (այլ անվամբ՝ ասորեստաներեն, ակկադերեն, քաղդեարեն, քաղդիերեն), աքքադերենի երկու բարբառներից մեկը, որ տարածված է եղել Աքքադի հյուսիսային մասում և հին աքքադերենի շրջանի վերջից ստացել է ինքնուրույն արժեք։ Անցել է զարգացման 3 շրջան՝ հին (մ.թ.ա. XX դ. սկզբից մինչև XVII դ. կեսը), միջին (մ.թ.ա. II հազարամյակի երկրորդ կեսը) և նոր (մ. թ. ա. X—VII դդ.)։ Նոր շրջանում, որ բնութագրվում է հոլովական վերջավորությունների անկմամբ, ասուրերենը որպես գրակաև լեզու արտամղվում է բաբելերենի կողմից։ Հետագայում կրել է արամեերենի ուժեղ ազդեցություևը, որը հանգեցրել է ասուրերենի մահացմանը։ 
Տարբերում են հին աքքադերեն՝ մ.թ.ա. 2800 թվից մինչև մ.թ.ա. 650 թվականը, որ ասուրերենն է, և նոր աքքադերեն' մ.թ.ա. 650-ից մինչև մեր թվարկության սկիզբը, որ բաբելերենն է։


== Աղբյուրներ ==
Հ. Զ. Պետրոսյան, Ս. Ա. Գալստյան, Թ. Ա. Ղարագյուլյան, Լեզվաբանական բառարան, Երևան, ՀՍՍՀ ԳԱ հրատարակչություն, 1975, էջ 40։


== Ծանոթագրություններ ==
(9301) 1985 RB4

(9301) 1985 RB4, աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 10-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,229188 ա. մ., առավելագույնը մոտենում է 1,735 ա. մ. հեռավորության վրա և հեռանում 2,7234 ա. մ.։ Արեգակի շուրջ մեկ ամբողջական պտույտ է կատարում 1215,68 երկրային օրվա ընթացքում, իր ուղեծրով շարժվելով միջինում 0,296131 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9301) 1985 RB4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարայա Ստանիցա (Կրասնովսկի գյուղական համայնք)

Անվան այլ կիրառումների համար տե՛ս՝ Ստարայա Ստանիցա (այլ կիրառումներ)Ստարայա Ստանիցա (ռուս.՝ Старая Станица), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Կրասնովսկի գյուղական համայնքի կազմի մեջ։
Յուրիևկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՅուրիևկաՅուրիևկա (ուկրաիներեն՝ Юрївка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Յուրիևկա գյուղում բնակվում էր 571 մարդ։ Բնակավայրը զբաղեցնում է 2,49 կմ² տարածք։ Բնակչության խտությունը կազմում էր 229,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղուզուջանի գավառակ

Ղուզուջան, գավառակ Արևմտյան Հայաստանում, Էրզրումի վիլայեթի Երզնկայի գավառում։
Կենտրոնը Ղուզուջան գյուղն էր։


== Պատմություն ==
Մինչև 1829 թվականը եղել է Էրզրումի վիլայեթի գավառներից։ Այնուհետև դարձել է Երզնկա գավառի գավառակներից մեկը։


== Աշխարհագրություն ==
Գավառը տարածվում էր Բոլոմորից հարավ-արևմուտք, Արևմտյան Եփրատի ձախ ափի տարածքում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դիսնեյի անիմացիոն ֆիլմերի խաղարկային ռիմեյքերի ցանկ


== Ֆիլմեր ==


=== Թողարկված ===


=== Հայտարարված ===


== Հավաք և գնահատական ==


=== Դրամարկղային հավաքի ներկայացում ===


=== Քննադատական և հասարակական արձագանք ===


== Տես նաև ==
Դիսնեյի լիամետրաժ անիմացիոն ֆիլմերի ցանկ


== Ծանոթագրություններ ==
Փարիզյան կանաչ

Փարիզյան կանաչ, պղնձի քացախաթթվային և արսենային թթվի կրկնակի աղը, Cu(CH3CՕՕ)2• 3Cu(As02)2, միջատասպան։ Նուրբ, բաց կանաչ գույնի, չքարացող, անհոտ փոշի է։ Աղիքային ներգործության առաջին միջատասպաններից է, որը լայնորեն կիրառվում է շատ կրծող միջատների դեմ պայքարելու համար։


== Ծանոթագրություններ ==
Մտերչվեուլ

Մտերչվեուլ (վրաց.՝ მტერჩვეული), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 260 մետր բարձրության վրա։ Շրջկենտրոն Սամտրեդիայից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 72 մարդ։


== Ծանոթագրություններ ==
Յուջի Նակա

Յուջի Նակա (ճապ․՝ 中 裕司, սեպտեմբերի 17, 1965(1965-09-17), Հիրակատա, Օսակայի պրեֆեկտուրա, Ճապոնիա), հայտնի է նաև որպես YU2, և Մուու Յուջի, ճապոնական խաղերի դիզայներ և վեբ ծրագրավորող։ Նախկինում նա ղեկավարել է Sonic Team-ը։ Ներկայումս Prope-ի ղեկավարն է։ IGN կայքը Նակային դասել է «Բոլոր ժամանակների հարյուր խաղեր ստեղծողները» ցուցակի 47-րդ հորիզոնականում։


== Կենսագրություն ==


=== Վաղ հասակ ===
Նական ծրագրավորել  է սովորել ամսագրերում տեսախաղերի կոդեր հրապարակելու միջոցով։ Դեռևս միջնակարգ դպրոցում սովորելու տարիներին՝ այդ փորձը նրան դրդել է ծածկագրում սովորել։ Միջնակարգ դպրոցն ավարտելուց հետո՝ Նական որոշել է թողնել համալսարանը և մնալ Օսակայում։ Այս ժամանակահատվածում նա շատ է աշխատել տարբեր ցածր վարձատրվող աշխատատեղերում։


=== Կարիերա ===
Սկզբում նա ցանկացել է մեկնել Namco, բայց քանի որ այդ աշխատանքում պահանջել են բարձրագույն կրթություն ունեցող մարդիկ, Նական աշխատանքի է ընդունվել Sega-ում՝ որպես վեբ ծրագրավորողի օգնական։ Նա սկսել է աշխատել «Աղջիկների պարտեզ» (Girl's Garden) խաղի վրա, ինչը նրան արժանացրել է քննադատաների գովասանքին և ընդունելությանը։ Նա մեծ համբավ է ձեռք բերել, երբ աշխատել է որպես Sonic the Hedgehog շարքի առաջին խաղերի վեբ ծրագրավորող, ինչպես նաև Nights into Dreams…, Burning Rangers և Phantasy Star Online խաղերի ստեղծող։
Նական նաև օգնել է ստեղծել հայտնի EyeToy Sega Superstars խաղը։ Shadow the Hedgehog-ում, G.U.N-ի զինվորներից մեկն արտահայտել է հետևյալ միտքը․ «Պարոն Յուջի Նակայի մոտ ամեն բան լավ է» (անգլ.՝ Mister Yuji Naka is all right): Virtua Striker 3-ում հանդես է գալիս որպես կամեո՝ Սոնիքի, Թայլիսի, Եքիդնա Նաքլս-ի, Եմիի, Էջջմանի և Չաոյի հետ միասին։
2006 թվականի մայիսի 23-ին Նական հիմնադրել է Sonic Team-ից և Sega Studio USA-ից անկախ Prope ընկերությունը։ Սակայն 2012 թվականին նա հայտարարել է, որ ցանկանում է կրկին վերադառնալ Սեգա։
2018 թվականի հունվարին նա աշխատանքի է անցել Square Enix-ում։ Դիմումի համաձայն, ինքը այլևս չի ցանկացել լինել Sega-ում, քանի որ այնտեղ նա միայն խաղեր է ստեղծում, իսկ դա իրեն բավականություն չի պատճառում։


== Խաղեր, որոնց մշակմանը նա մասնակցեց ==


== Ծանոթագրություններ ==


== Արտաքին հղումներ ==
Prope-ի պաշտոնական կայքը (ճապոներեն)
Յուջի Նակա (անգլ.) Internet Movie Database կայքում
Յուջի Նակա (անգլ.) Sonic News Network կայքում
Յուջի Նակա (անգլ.) Sega Retro կայքում
Ռեոլոգիա

Ռեոլոգիա (հունարեն` ρέος-հոսք,հոսանք և․․․ լոգիա), նյութերի դեֆորմացիաների և հոսունության մասին գիտություն։ Դիտարկում է մնացորդային դեֆորմացիաների և մածուցիկ ու պլաստիկ նյութերի հոսունության հետ կապված պրոցեսները, ինչպես նաև լարումների ռելաքսացիայի և առաձգական հետազդեցության երևույթները։ «Ռեոլոգիա» տերմինը մուծել է ամերիկյան գիտնական Էդ. Բինգհեմը (E․ Bingham, 1878-1945), որը և այդ գիտության հիմնադիրն է։ Տերմինը պաշտոնապես ընդունվել է պլաստիկության վերաբերյալ 3-րդ գիտաժողովում (1929, ԱՄՆ)։ Ռեոլոգիաի համար հիմք հանդիսացան մածուցիկ հեղուկի շարժման դիմադրության վերաբերյալ Ի․ Նյուտոնի օրենքները, անսեղմելի մածուցիկ հեղուկի շարժման Նավիե-Ստոքսի հավասարումը։